Molstad kirkested

Molstad kirke er en forsvunnet trekirke i Østre Toten kommune, Innlandet fylke. Den var soknekirke for Kolbu sokn og ble i 1730 avløst av Kolbu kirke og seinere revet. Kirka lå på grunnen til prestegarden noen hundre meter vest for nåværende kirke. 
Deler av kirkas inventar ble tatt i bruk i den nye kirka, blant annet flere katekismetavler. Søylene under orgelgalleriet antas også å være fra den eldre kirka. 

På 1570-tallet og seinere lå Molstad kirke som annekskirke i Toten prestegjeld, men den hadde nok i middelalderen hatt egen prest.

Norske kirker beskriver den som en laftet langkirke fra ca. 1300. Den ble kjøpt av biskop Bartholomæus Deichman i 1720-åra, og han ba om fire års utsettelse på å gjøre nødvendige reparasjoner. En minnestein står på det gamle kirkestedet.

Referanser

Litteratur 
 Brendalsmo, Jan 2015, Kildegjennomgang, Middelalderske kirkesteder i Oppland fylke, Riksantikvaren.

Eksterne lenker 
 

Kirker i Østre Toten
Kulturminner i Østre Toten